PRIMĂRIA COMUNEI MACEA
PRIMAR

                                                                      
REFERAT DE APROBARE
1972/21 02 2022
privind implementarea proiectului cu titlul 
„Stații de reîncărcare vehicule electrice”

	Comuna Macea dorește realizarea investiției „Stații de reîncărcare vehicule electrice”, a cărei finanțare este asigurată din bugetul local și prin programul de finanțare de la Administrația Fondului de Mediu. 

	În conformitate cu art. 129 alin. (2) lit. b), alin. (4) lit. d) din Ordonanţa de Urgenţă  Nr. 57/2019 din 3 iulie 2019 privind Codul administrativ, cu modificările și completările ulterioare;
	Ținând seama și de prevederile art. 44 alin. (1) din Legea nr. 273/2006 privind finanțele publice locale și de Ordinul ministrului mediului nr. 1962/2021 din 29 octombrie 2021 pentru aprobarea Ghidului de finanţare a Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în localităţi, actualizat cu modificările și completările ulterioare;

	Pentru implementarea investiției „Stații de reîncărcare vehicule electrice”, la cererea Comunei Macea a fost întocmit de către SC ALLIED ENGINEERS GRUP SRL un Studiu de fezabilitate, proiectul nr. 12.566/28.12.2021, AEG 733/28.12.2021.

[bookmark: _Hlk94214796]	Arătăm că  proiectului nr. 12.566/28.12.2021, AEG 733/28.12.2021, întocmit de către SC ALLIED ENGINEERS GRUP SRL, prezintă politica Uniunii Europene: 
	Comisia UE a inițiat pentru anii următori "Pachetul de politici pentru un aer curat", pentru diminuarea schimbărilor climatice, datorate poluării emisiilor de noxe produse de mașinile cu combustie internă, din domeniul transportului rutier, materializat prin Directiva 2016 / 2284 / UE - privind plafoanele naționale de emisie revizuită și Directiva 2015 / 2193 / UE - pentru reducerea poluării provenite de la instalațiile de combustie de dimensiuni medii.

	În urmă cu doar câțiva ani, mașinile electrice erau încă privite cu scepticism în țara noastră, pe de o parte din cauza prețului, pe de altă parte din motive ce țineau de reîncărcarea acestora. Fără un număr suficient de puncte de reîncărcare electrică, mașinile de tip full electric sau hibrid păreau o variantă riscantă, iar stațiile de reîncărcare nu își aveau sensul în lipsa mașinilor electrice. Din fericire, situația s-a schimbat radical și continuă să se îmbunătățească: vehiculele electrice au început să devină mai accesibile, iar românii au conștientizat că acestea pot reprezenta o soluție convenabilă și sustenabilă pe termen lung. Instalarea stațiilor de reîncărcare este astfel o soluție de viitor.

	Studiul de fezabilitate cuprinde analiza unui site specializat care indică locațiile în care sunt amplasate stații de reîncărcare vehicule electrice și s-a observat că în zona Comunei Macea, nu există suficiente stații de reîncărcare a mașinilor electrice pentru a satisface cererea în creștere a numărului acestora.
	Deficiența identificată este materializată prin imposibilitatea accesării a posesorilor de mașini electrice, a stațiilor de reîncărcare, ceea ce conduce la o descurajare a traficului electric, cu consecințe negative în plan turistic, implicit economic și de mediu.

	În România statisticile arată o creștere semnificativă de la an la an a numărului de vehicule electrice vândute, ceea ce indică o orientare clară către unul dintre cele mai nepoluante si sustenabile mijloace de transport, la fel cum se întamplă în lumea întreagă.

Comuna Macea și-a propus să atingă următoarele obiective: 
 îmbunătățirea calității mediului, prin reducerea emisiilor de gaze cu efect de seră prin stimularea utilizării vehiculelor electrice; 
 dezvoltarea infrastructurii de alimentare a vehiculelor cu energie electrică; 
 dezvoltarea transportului ecologic. 

Obiectivul prezentei investiții este de a crea stații de reîncărcare în 3 locații.

	Pentru fiecare din cele 3 amplasamente din intravilanul Comunei Macea, se vor asigura toate facilitățile pentru funcționarea a câte 1 stație cu 2 puncte de reîncărcare pentru vehicule electrice, având capabilitatea de reîncărcare rapidă în curent continuu de 50 KW și de 22 KW în curent alternativ.

În temeiul art. 136 alin. (8) lit. a) și alin (10) din Codul administrativ aprobat prin Ordonanța de Urgență a Guvernului nr. 57/2019

proiectul de hotărâre nr. 22/21 02 2022 privind implementarea proiectului cu titlul  „ Stații de reîncărcare vehicule electrice”

